U-I-206/11
Natisni
Opravilna št.:
U-I-206/11
Datum odločitve:
19. 10. 2011
ECLI:
ECLI:SI:USRS:2011:U.I.206.11
Akt:
Zakon o sodnih taksah (Uradni list RS, št. 37/08 in 97/10) (ZST), 16. čl., 21. čl. ter tarifne številke 1111, 1112, 1121, 1122, 1131, 1132, 1133 in 1134 taksne tarife
Izrek:
Pobuda za začetek postopka za oceno ustavnosti 16. in 21. člena ter tarifnih številk 1111, 1112, 1121, 1122, 1131, 1132, 1133 in 1134 taksne tarife Zakona o sodnih taksah (Uradni list RS, št. 37/08 in 97/10) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
družba Goriške opekarne, d. d., Renče
Datum vloge:
27. 9. 2011
Vrsta odločitve:
sklep
Vrsta rešitve:
zavrženje
Dokument:
US29601
Dokument v PDF obliki:
U-I-206-11.pdf
126 KB
Prenesite datoteko
U-I-206/11-4
19. 10. 2011
S K L E P
Ustavno sodišče je v postopku za preizkus pobude družbe Goriške opekarne, d. d., Renče, ki jo zastopa Irena Polak Remškar, odvetnica v Ljubljani, na seji 19. oktobra 2011
sklenilo:
Pobuda za začetek postopka za oceno ustavnosti 16. in 21. člena ter tarifnih številk 1111, 1112, 1121, 1122, 1131, 1132, 1133 in 1134 taksne tarife Zakona o sodnih taksah (Uradni list RS, št. 37/08 in 97/10) se zavrže.
Obrazložitev
1. Pobudnica izpodbija v izreku tega sklepa navedene določbe Zakona o sodnih taksah (v nadaljevanju ZST-1). Zatrjuje, da so v neskladju z 2., 14., 22. in 23. členom Ustave. Pravni interes utemeljuje z navedbo, da ji je sodišče prve stopnje v gospodarskem sporu s plačilnim nalogom odmerilo sodno takso za postopek na prvi stopnji v višini 6.825 EUR ter da bo tej taksi lahko sledila še taksa za pritožbo in taksa za izredno pravno sredstvo v prav taki višini. Smiselno predlaga, naj Ustavno sodišče izpodbijane določbe razveljavi. Predlaga, naj Ustavno sodišče zadrži izvrševanje izpodbijanih določb ZST-1.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik